KOMENTE DHE REKOMANDIME 
MBI RAPORTIN E MONITORIMIT TË VITIT 2019 
PËR GJYKATËN KUSHTETUESE

I. Vlerësim i përgjithshëm 
Gjykata Kushtetuese administroi dhe menaxhoi fondet publike sipas programit “Veprimtaria gjyqësore kushtetuese”.
II. Karakteristika kryesore të performancës së shpenzimeve
Në fund të vitit 2019, situata në lidhje me realizimin e shpenzimeve të buxhetit, krahasuar me planin, sipas raportit të monitorimit të paraqitur nga ana e institucionit dhe sipas të dhënave të Sistemit Financiar Informatik të Qeverisë, paraqitet si më poshtë, në mijë lekë: 

	NR.
	Emërtimi
	Plani 
	Fakti 
	Përqindja  e realizimit

	1
	Shpenzime personeli
	75,700
	71,968
	95.1%

	2
	Shpenzime të tjera korente
	35,303
	27,180
	77.0%

	3
	Shpenzime kapitale
	4,000
	3,164
	79.1%

	TOTALI
	115,003
	102,312
	89.0%



Siç shikohet nga tabela e mësipërme, shpenzimet për GJK janë realizuar në rreth 95.1 për qind të planit vjetor për shpenzimet e personelit, 77 për qind të planit vjetor për shpenzimet e tjera korente, ndërsa vërejmë një realizim në nivelin prej 79.1 për qind në shpenzimet kapitale. Në total Gjykata Kushtetuese ka një realizim faktik të shpenzimeve buxhetore në masën 89 për qind për vitin 2019.
III. Informacion mbi volumin dhe madhësinë e ndryshimit të buxhetit.
Për këtë institucion, duke u nisur nga buxheti fillestar miratuar me ligjin nr. 99/2018 sipas të cilit totali i buxhetit ka qenë 162.700 mijë lekë, krahasuar me buxhetin me ndryshime në fund të vitit 2019, prej 115 003 mijë lekësh, ka ndryshime të cilat kanë ardhur si rezultat i shtesës së fondit akorduar për fond të veçantë dhe pakësimit të shpenzimeve të personelit në zbatim të Aktit Normativ nr. 2 datë 2.10.2019 “Për disa ndryshime në ligjin nr.99/2018, “Për buxhetin e vitit 2019”.
IV. Krahasimi i të dhënave faktike, të raportit të Institucionit me të dhënat e thesarit, për të njëjtën periudhë raportuese, në mijë lekë:
	Programi
	Shpenzime korente
	Shpenzime Kapitale

	
	Institucioni
	SIFQ
	Diferenca
	Institucioni
	SIFQ
	Diferenca

	Veprimtaria gjyqësore kushtetuese
	99 148
	99 148
	0
	3 164
	3 164
	0

	Totali
	99 148
	99 148
	0
	3 164
	3 164
	0



Pra siç shikohet nga tabela, nuk ka mospërputhje të të dhënave faktike të raportuara nga institucioni me të dhënat faktike të siguruara nga e Sistemi Informatik Financiar i Qeverisë si për shpenzimet korente edhe për ato kapitale. 

Nga të dhënat e Sistemit Informatik Financiar të Qeverisë si dhe nga raportimi i institucionit, konstatojmë se për GJK nuk janë realizuar të ardhura jashtë limitit.

Në programin “Veprimtaria gjyqësore kushtetuese”, sipas raportit të institucionit janë parashikuar 2 produkte, “Vendime të marra” dhe “Ndërtim i kapaciteteve profesionale vendimmarrëse dhe këshilluese”. Për periudhën produkti i parë është realizuar pjesërisht në nivel të ulët për shkak të bllokimit të veprimtarisë së GJK. Në relacionin shoqërues të raportit të monitorimit të paraqitur nga GJK dhe në komentet e Anekseve, jepen sqarime mbi lidhjen e realizimit të qëllimit dhe objektivave të politikës së programit nëpërmjet realizimit të produkteve nga përdorimi i fondeve të planifikuara për këtë program.

V. Komente dhe rekomandime 
· Theksojmë se paraqitja e informacionit si dhe të dhënat e raportuara në raportin e monitorimit duhet të jetë në përputhje me përcaktimet e bëra në Udhëzimin nr. 22, datë 17.11.2016 “Për procedurat standarde të monitorimit të buxhetit në njësitë e Qeverisjes Qendrore”, specifikisht sipas formateve të përcaktuara në paragrafin 49, të  këtij udhëzimi. Vërejmë që të dhënat e raportuara në raportin e monitorimit të GJK, janë sipas formateve të përcaktuara në këtë udhëzim në anekset përkatëse, konkretisht Aneksi nr 1, Aneksi nr 2, Aneksi nr 3, Aneksi nr 4 dhe Aneksi nr 5. 

· Raporti i monitorimit të GJK ka të plotësuara tabelat dhe gjithashtu në relacionin e tij ka një analizë të produkteve. 

· Të  dhënat faktike të raportuara nga institucioni duhet të jenë të rakorduara me të dhënat faktike të Sistemit Informatik Financiar i Qeverisë (SIFQ). Për këtë pikë vërejmë që të dhënat e raportuara në raportin e monitorimit nga GJK janë të njëjta me të dhënat faktike të siguruara nga SIFQ, si për shpenzimet korente edhe për shpenzimet kapitale.

· Analiza e treguesve të performancës/produkteve duhet të bëhet duke plotësuar dhe paraqitur të dhënat sipas aneksit nr. 3 “Raporti përmbledhës i realizimit të treguesve të performancës/produkteve të programit”. Nga krahasimi i luhatjeve të kostos për njësi mund të evidentohen problematika të cilat duhet të paraqiten në kolonën “komente”. 

Mbështetur në sa më sipër duke parë edhe paraqitjen e raportit të GJK, vlerësojmë jo vetëm paraqitjen në kohë të tij por edhe paraqitjen sipas standardeve të udhëzimit të monitorimit.
